  Майя Бывальцева Ижкарын шутэтскон интыосты лемтэйёслэсь но шыръёслэсь тазатозы. Иворъёсъя «Удмуртия» агентстволы со сярысь ивортӥз кар администрациысь инкуазь узырлыкъя но инкуазез утёнъя управленилэн кивалтӥсез Сергей Коновалов. «Тазатомы со интыосты ик, кытын ужъёс быдэстэмын вал кылем арын. Интывыллэн быдӟалаез но сыӵегес ик кылёз. Тазатон ужъёс куазен герӟаськемын. Кӧс но пӧсь луиз ке, оштолэзе ик кутскомы. Зоръёс сэрен беромыны быгатомы. Котьма ке но, куартолэзе-инвожое ми ваньзэ тазатомы», — вераз Сергей Коновалов. Озьы, 1-тӥысен 31-тӥ куартолэзёзь лемтэйёслэсь 540 гектарез но шыръёслэсь 547 гектарез тазатыны чакламын. Списоке шедизы Космонавтъёслэн парксы, «Липовая роща» микрорайон но Уйпал шайвыл палась тэльёс, куштэм пӧйшуръёслэн «Кот и пёс» приютсы, Киров нимо парк но Удмуртиысь зоопарк котырысь нюлэс, «Нефтемаш» завод палась тэль но Автозаводской урам кузя тэль. Тегъёс: Ижкар Удмуртия Тазалык лемтэй паркъёс  